Source: https://www.kihnio.fi/agenda/654
Timestamp: 2020-07-03 16:21:13+00:00
Document Index: 22132634

Matched Legal Cases: ['§ 45', '§ 46', '§ 47', '§ 48', '§ 49', '§ 50']

§ 45 Pöytäkirjan tarkastajien valinta
Tarkastusvuorossa ovat Markus Koivisto ja Hanna Annala. Pöytäkirja tarkastetaan 24.6.2019 ja pidetään nähtävänä kunnan tietoverkossa 24.6.2019 alkaen.
§ 46 Valitus koskien kunnan rakennustarkastustoimintaa
Asianosaiset xx ja xx ovat tehneet valituksen kunnan rakennustarkastustoiminnasta pvm. 26.5.2019. Valituksessaan asianosaiset esittävät, että kunnan rakennustarkastajan toiminta ei ole ollut riittävää heidän asiansa käsittelyssä.
Valituksessaan asianomaiset vaativat mm, että tekninen lautakunta selvittää rakennustarkastajan toiminnan tässä asiassa ja jatkossa asiaa hoitaa kaikilta osin kunnan edustaja ja asianosaisia tiedotetaan kaikesta asiaan liittyvästä.
Liitteenä salassapidettävä asianosaisten valitus sekä rakennustarkastajan siihen antama vastine.
Tekninen lautakunta tutustuu asiakirjoihin ja kuulee asiassa rakennustarkastaja Raisa Karinsalo-Mannista sekä ympäristötarkastaja Meri Koskista ja tekee sen jälkeen päätöksen valitusasiassa.
Tekninen lautakunta toteaa, että kunnan rakennustarkastajan toiminta ko. asiassa on ollut lakien ja asetusten mukaista, eikä rakennustarkastajan toiminnassa ole moitittavaa. Kunnan hallintosäännön mukaisesti maankäyttö- ja rakennuslain alaisten asioiden valmistelija on kunnan rakennustarkastaja.
§ 47 Kaavoituskatsaus vuodelle 2019
Maankäyttö- ja rakennuslain 7 §:ssä säädetään kaavoituskatsauksesta seuraavaa:
”Kunnan tulee vähintään kerran vuodessa laatia katsaus kunnassa ja maakunnan liitossa vireillä olevista ja lähiaikoina vireille tulevista kaava-asioista, jotka eivät ole merkitykseltään vähäisiä (kaavoituskatsaus). Siinä selostetaan lyhyesti kaava-asiat ja niiden käsittelyvaiheet sekä sellaiset päätökset ja muut toimet, joilla on välitöntä vaikutusta kaavoituksen lähtökohtiin, tavoitteisiin, sisältöön ja toteuttamiseen. Kaavoituskatsauksen yhteyteen on kysynnän sitä edellyttäessä liitettävä arvio asumiseen varattujen tonttien riittävyydestä. (29.12.2006/1441).
Kaavoituskatsauksesta on tiedotettava sen tarkoituksen kannalta sopivalla tavalla”.
Tekninen lautakunta tutustuu kaavoituskatsaukseen ja hyväksyy sen sekä päättää asettaa sen maankäyttö- ja rakennuslain edellyttämällä tavalla julkisesti nähtäville ajalle 24.6–29.7.2019 kunnan viralliselle ilmoitustaululle ja kunnan internetsivuille.
§ 48 Kihniön vesilaitoksen riskinarviointi
Kunnan terveydensuojeluviranomainen (Sastamalan seudun sosiaali- ja terveyspalvelut, ympäristöterveydenhuolto) on pyytänyt Kihniön kunnan vesilaitosta esittämään vesilaitoksen riskinarvioinnin ja hakemaan riskinarvioinnin hyväksymistä. Riskinarvioinnin perustana on terveydensuojelulaki (763/1994, 20 §:n 3. mom.) ja talousvesiasetus (1352/2015), jotka velvoittavat talousvettä toimittavan laitoksen omavalvonnan ja talousveden laadun valvonnan perustumaan veden terveydelliseen laatuun vaikuttavien riskien arviointiin ja hallintaan.
Lain ja asetuksen mukaisesti terveydensuojeluviranomaiselle tulee esittää terveydensuojeluasetuksen 7 a §:n edellyttämät asiat sekä hakea vesilaitoksen riskinarvioinnin hyväksymistä.
Tekninen lautakunta tutustuu vesilaitoksen riskinarviointiin, hyväksyy sen sekä lähettää riskinarvioinnin kunnan terveydensuojeluviranomaisen hyväksyttäväksi.
§ 49 Rakennuslupahakemus Koivikon rivitalo C:n peruskorjaukselle
Kiinteistöllä 250-403-8-201 sijaitsevan rivitalo C:n ( 634,5 k-m2 ) peruskorjaus ja energiatalouden parantaminen. Kiinteistön omistaa Kihniön kunta. Peruskorjauksen yhteydessä kiinteistölle rakennetaan parkkipaikka.
Hakija pyytää lupaa aloittaa rakennustyöt ennen rakennusluvan lainvoimaiseksi tuloa.
Tekninen lautakunta päättää myöntää haetun rakennusluvan ja hyväksyy suunnitelmat esitetyssä muodossa ja myöntää aloitusluvan ennen rakennusluvan lainvoimaiseksi tuloa.
§ 50 Rakennuslupahakemus kiinteistölle 250-403-3-38
HALLIRAKENNUKSEN RAKENTAMINEN KIINTEISTÖLLE 250-403-3-38
Kiinteistölle 250-403-3-38 haetaan rakennuslupaa hallirakennuksen/tuotantotilan326 k-m2 rakentamiselle. Rakennuslupaa hakee YK-Steel Oy. Rakennuspaikka sijaitsee haja-asutusalueella yli 200 metrin päässä Korhosjärvestä Isonniementien varrella. Kiinteistöllä on rakennusoikeutta 1900 m2, josta on käytetty 180 m2. Rakentamisesta on pyydetty lausunto pelastusviranomaiselta sekä ELY-keskukselta. Hakija on kuullut muut naapurit, joilla ei ole hankkeeseen huomautettavaa.
Tekninen lautakunta päättää myöntää haetun rakennusluvan ja hyväksyy suunnitelmat esitetyssä muodossa.
- keskusteltiin Kihniön Hakeosuuskunnan esityksestä pvm. 17.6.2019 ja todettiin, että neuvotteluja jatketaan
- tekninen johtaja on lomalla viikon 26 sekä 8.7-2.8.2019
- todettiin, että Kuruntiellä hautausmaan kohdalla esiintyy vaaratilanteita autojen pysäköinnin vuoksi. Sovittiin, että tekninen toimi on yhteydessä ELY:ön asian tiimoilta
- tekninen toimi on toimittanut työterveyslääkärille konsultin laatiman kunnanviraston haitallisten altistumisolosuhteiden arvioinnin
Annala Hanna Tarkastajat
Karinsalo-Manninen Raisa Osallistujat
Koskinen Meri Osallistujat
Tiainen Hannu Varajäsenet